Varmeforsyning af jordbrugsparceller og friplejehjem i [adresse] 
Sagsfremstilling 
39.       Varmeforsyning af jordbrugsparceller og friplejehjem i [adresse] - Åbent 
  
  
SAGENS INDHOLD 
Teknik- og Miljøudvalget godkendte 12. august 2008 lokalplanområde nr. 305 i [adresse] som HMN Naturgas’ 
forsyningsområde. Lokalplanen er imidlertid aldrig blevet realiseret, og der er nu en ny lokalplan på vej, som 
erstatning for den eksisterende. Det nye lokalplanforslag nr. 356 omfatter 10 store jordbrugsparceller samt et 
friplejehjem med et bebygget areal på ca. 2.000 m2 inklusive 24 lejligheder og servicearealer.  
  
I det nye lokalplanforslag nr. 356 bortfalder den tilslutningspligt til kollektiv varmeforsyning, som var gældende i det 
tidligere lokalplanområde nr. 305.  
  
Energistyrelsen udsender med jævne mellemrum nye samfundsøkonomiske beregningsforudsætninger for 
projektforslag efter Varmeforsyningsloven. HMN Naturgas har derfor, på [adresse] anmodning samt på 
baggrund af det nye lokalplanforslag og de seneste beregningsforudsætninger, foretaget genberegninger af det 
oprindeligt godkendte projektforslag. Dette for at kunne dokumentere, at området bør opretholdes som HMN 
Naturgas’ forsyningsområde.  
  
VURDERING 
Den øvrige del af [adresse] er i dag naturgasforsynet, men siden 2013 har det ikke været tilladt at etablere individuelle 
naturgasfyr i nybyggede enfamiliehuse. Jordbrugsparcellerne i det nye lokalplanområde vil derfor, som 
udgangspunkt, kun få mulighed for individuel varmeforsyning i form af f.eks. varmepumper.  
  
Blokvarmecentraler er imidlertid undtaget fra ovennævnte naturgasforbud, og der ønskes derfor etableret en 
naturgasfyret blokvarmecentral til fjernvarmeforsyning af hele plejehjemsdelen. Blokvarmecentralen vil også kunne 
dimensioneres eller udvides således, at jordbrugsparcellerne vil kunne forsynes med fjernvarme derfra, hvis det 
ønskes. 
  
Det vedlagte sammendrag af de samfundsøkonomiske beregninger viser, at der ikke vil være nævneværdig forskel 
på, om området varmeforsynes via en naturgasfyret blokvarmecentral eller via individuelle varmepumper.  
 
Teknik- og 
Miljøudvalget 
3. april 2014 
Sagsnr. 710-2008-
45348 
Dok.nr. 710-2014-
55100 
Sagsbehandler 
DPLVSO 
  
Tidl. politisk behandling 
TM-U 12.08.08, pkt.110 
Forventet sagsgang 
TM-U 
Lovgrundlag 
Lov om varmeforsyning. Bekendtgørelse om 
godkendelse af projekter for kollektive 
varmeforsyningsanlæg  
  
Besparelsen ved valg af individuelle varmepumper i forhold til fjernvarmeforsyning fra blokvarmecentralen vil, for en 
20 års periode, være på ca. 115.000 kr., forudsat, at varmepumperne kører optimalt med en virkningsgrad på hele 
300 %, som det almindeligvis angives af producenterne. Hvis varmepumperne derimod viser sig reelt at have en lidt 
lavere virkningsgrad, og/eller hvis investeringen til blokvarmecentralen bliver lidt mindre end forventet, vil det i stedet 
give en samfundsøkonomisk fordel til blokvarmecentralen på godt 10.000 kr.  
  
Afstanden til de nærmeste fjernvarmeledninger er mere end 2 km til henholdsvis [adresse] og 
[adresse] nuværende forsyningsområder, så fjernvarmeforsyning herfra er ikke umiddelbart en mulighed. 
  
Blokvarmecentralen vil kunne forsynes med naturgas via en stikledning fra den eksisterende hovedledning i vejen, og
på længere sigt vil den fjernvarmeforsynede del af lokalplanområdet let kunne omstilles, hvis resten af [adresse] 
omlægges fra naturgas til fjernvarme som et led i realiseringen af forslag til Strategisk Varmeplan for [adresse] 
Kommune.  
   
På baggrund af ovenstående vurderes det på længere sigt, at være en samfundsøkonomisk fordel, at [adresse] 
Kommune opretholder det tidligere lokalplanområde nr. 305, nu 356, som HMN Naturgas’ forsyningsområde 
således, at der kan etableres en naturgasforsynet blokvarmecentral til fjernvarmeforsyning af området. 
  
INDDRAGELSE/KOMMUNIKATION 
Projektforslaget har været sendt i høring ved [adresse] og ved [adresse], der begge, i 
høringssvar af henholdsvis 27. februar og 11. marts 2014, har meddelt, at de ikke har bemærkninger til projektet.  
  
ØKONOMISKE KONSEKVENSER 
Godkendelsen af projektet får ingen økonomiske konsekvenser for Favrskov Kommune. 
  
INDSTILLING 
Teknik- og kulturdirektøren indstiller til Teknik- og Miljøudvalget: 
  
1.    At lokalplanområde nr.  356 - Plejehjem og store boligparceller i [adresse] opretholdes som HMN Naturgas’ 
forsyningsområde. 
  
BESLUTNING 
  
Bilag 
  
  
  
  
Teknik- og Miljøudvalget, 3. april 2014: 
Fraværende: Ingen 
  
Godkendt. 
Sammendrag af samfundsøkonomiske 
beregninger 
710-2014-71578 
